CELEX: 52011PC0235
Language: sk
Date: 2011-05-04
Title: Návrh VYKONÁVACIE ROZHODNUTIE RADY, ktorým sa Rumunsku povoľuje uplatňovať osobitné opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty

|

52011PC0235

Návrh VYKONÁVACIE ROZHODNUTIE RADY, ktorým sa Rumunsku povoľuje uplatňovať osobitné opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnoty  /* KOM/2011/0235 v konečnom znení - NLE 2011/0104*/  

	[pic] | EURÓPSKA KOMISIA |Brusel, 4.5.2011KOM(2011) 235 v konečnom znení2011/0104 (NLE)NávrhVYKONÁVACIE ROZHODNUTIE RADY,ktorým sa Rumunsku povoľuje uplatňovať osobitné opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnotyDÔVODOVÁ SPRÁVAKONTEXT NÁVRHUPodľa článku 395 smernice 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) môže Rada jednomyseľne na návrh Komisie oprávniť ktorýkoľvek členský štát, aby zaviedol osobitné opatrenia odchyľujúce sa od ustanovení uvedenej smernice na zjednodušenie výberu dane z pridanej hodnoty (DPH) alebo na zamedzenie určitým daňovým podvodom alebo vyhýbaniu sa daňovým povinnostiam.Listom, ktorý Komisia zaevidovala 4. novembra 2009, Rumunsko požiadalo o povolenie uplatňovať osobitné opatrenie odchyľujúce sa od článku 193 smernice o DPH s cieľom určiť za platcu dane namiesto dodávateľa daňovníka, ktorý je príjemcom dodávok pšenice, raže, jačmeňa, kukurice, sóje, repky a slnečnice.Listom, ktorý Komisia zaevidovala 2. júla 2010, Rumunsko poslalo doplňujúcu žiadosť o odchýlku, aby sa rozsah pôsobnosti rozšíril na istý počet ďalších produktov.Listom, ktorý Komisia zaevidovala 26. júla 2010, Rumunsko požiadalo, aby sa mu toto povolenie udelilo na dva roky, a zaviazalo sa, že nebude žiadať o predĺženie tohto obdobia.Listom, ktorý Komisia zaevidovala 20. decembra 2010, Rumunsko znovu obmedzilo svoju žiadosť o odchýlku na dodávky pšenice, raže, jačmeňa, sladového jačmeňa, kukurice, sóje, repky, slnečnice a cukrovej repy.V súlade s článkom 395 ods. 2 smernice o DPH Komisia postúpila žiadosti predložené Rumunskom ostatným členským štátom listom z 15. marca 2011. Listom z 22. marca 2011 Komisia oznámila Rumunsku, že má všetky informácie, ktoré považuje za potrebné na posúdenie žiadosti.Rumunsko na podporu svojej žiadosti uviedlo, že zaznamenalo daňové podvody pri obchode s určitými obilninami a olejninami, najmä z dôvodu vytvárania prechodne existujúcich podnikov. Tieto podniky nakúpia uvedený tovar bez zaplatenia DPH buď od dodávateľov usadených mimo Rumunska, na dodávky ktorých sa v Rumunsku vzťahuje oslobodenie od dane na základe článku 138 smernice o DPH, alebo od miestnych výrobcov, ktorí patria do režimu oslobodenia od dane udeleného malým podnikom v úklade s článkom 287 danej smernice, alebo nedeklarujú svoj predaj.Následne tieto podniky dodajú uvedený tovar zákazníkom usadeným v Rumunsku, veľkoodberateľom, vývozcom alebo spracovateľom, vyfakturujú DPH, ale zaniknú po dodaní produktov bez toho, aby daň odviedli do štátnej pokladnice.Ich zákazníci však majú stále právo na odpočet DPH, pokiaľ majú k dispozícii platnú faktúru.Účelom osobitného opatrenia, ktoré je predmetom predkladanej žiadosti, je určiť za platcu dane zákazníka - daňovníka namiesto dodávateľa, pričom sa mu umožní jej odpočet podľa všeobecne platných právnych predpisov. Dodávateľ nebude teda môcť inkasovať DPH od svojho zákazníka, ktorý je daňovníkom, a neodviesť ju do štátnej pokladnice. Takýmto opatrením by sa okamžite ukončila uvedená osobitná forma daňového podvodu.Takisto by sa ním umožnilo v období jeho uplatňovania, aby Rumunsko zaviedlo štandardné vnútroštátne opatrenia zlučiteľné so smernicou o DPH na predchádzanie a zabránenie uvedenej forme podvodu po uplynutí platnosti daného povolenia.Ide však o radikálne opatrenie, ktoré zasahuje do princípu čiastkových platieb vlastnému pre systém DPH a ktoré v dôsledku toho zahŕňa riziko presunutia podvodu do fázy spracovania tovaru na potravinárske alebo priemyselné výrobky alebo do iných odvetví.Aby sa predišlo zmieneným rizikám, Rumunsko by malo okrem obmedzenej dĺžky uplatňovania opatrenia súčasne zaviesť primerané opatrenia v oblasti daňových priznaní a kontroly. Daňovníci, ktorých sa dané opatrenie týka, si budú musieť overiť, najmä či ich zákazníci majú štatút daňovníka, skôr, ako začnú opatrenie uplatňovať, uviesť tieto úkony osobitne vo svojich vyhláseniach o DPH a viesť zoznam zákazníkov, pri ktorých opatrenie uplatnili, aby ho mohli poskytnúť rumunským správnym orgánom.Rumunské správne orgány budú zároveň musieť zvýšiť dohľad nad daňovníkmi, ktorí pôsobia v spracovateľských odvetviach daných výrobkov. Pokiaľ totiž nebudú platcami DPH z ich nákupov surovín, mohlo by ich lákať nedeklarovať predaj ich spracovaných výrobkov.Rumunské správne orgány sa budú musieť ubezpečiť, že osoby zapojené do podvodov týkajúcich sa produktov, na ktoré sa vzťahuje osobitné opatrenie, nepresunú podvodnú činnosť na iné poľnohospodárske výrobky alebo do iných hospodárskych odvetví.Komisiu treba oboznámiť s prijatými opatreniami.Daňovým poplatníkom, ktorí medzi inými podobnými úkonmi týkajúcimi sa poľnohospodárskych produktov vykonávajú dodávky príslušného tovaru, ako aj príjemcom týchto úkonov, by sa malo takisto povoliť uplatňovať osobitné opatrenie bez toho, aby znášali neprimerané administratívne náklady alebo riziká týkajúce sa ich právnej istoty. Takisto by bolo vhodné, aby sa toto opatrenie uplatňovalo len na tovar určený na ďalšie spracovanie, ktorý v danom stave v zásade nemôže byť predmetom konečnej spotreby.Používanie kombinovanej nomenklatúry ustanovenej nariadením Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku by umožnilo presne určiť tovar, ktorého sa zvláštne opatrenie týka, a vyhnúť sa akejkoľvek nejednoznačnosti.Vzhľadom na ustanovenia článku 395 smernice o DPH a argumenty, ktoré predložilo Rumunsko, a na rámec uplatňovania plánovaného osobitného opatrenia Komisia usudzuje, že požadovaná odchýlka spĺňa podmienky uvedené v danom článku a konkrétne umožňuje predchádzanie daňovým podvodom, pričom nemá vplyv na vybranú výšku daňových príjmov vo fáze konečnej spotreby. Komisia sa preto domnieva, že musí Rade predložiť príslušný návrh.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUZámerom návrhu rozhodnutia je zaviesť opatrenie na predchádzanie daňovým podvodom týkajúcim sa určitých produktov konkrétneho hospodárskeho odvetvia. Bude mať teda pozitívny vplyv najmä na čestných daňovníkov pôsobiacich v tomto odvetví a na príslušný členský štát. Konzultácie s externými odborníkmi, so zainteresovanými stranami, ani posúdenie vplyvu tohto rozhodnutia neboli potrebné. Vzhľadom na obmedzený rozsah pôsobnosti a obmedzenú dĺžku uplatňovania bude vplyv rozhodnutia v každom prípade obmedzený.PRÁVNE PRVKY NÁVRHUPredmetom navrhovaného rozhodnutia je umožniť Rumunsku, aby uplatňovalo osobitné rozhodnutie odchyľujúce sa od článku 193 smernice o DPH, s cieľom určiť daňovníkov, ktorí sú príjemcami dodávok určitých poľnohospodárskych výrobkov a ktorých daňový základ presahuje určitú sumu, za platcov DPH splatnej z dodávok tovaru namiesto dodávateľov daného tovaru.Právny základ tohto rozhodnutia tvoria ustanovenia článku 395 smernice o DPH, ktoré vychádzajú z uplatňovania článku 113 Zmluvy o fungovaní Európskej únie. V súlade s týmito ustanoveniami musí členský štát, ktorý chce zaviesť osobitné opatrenia odchyľujúce sa od uvedenej smernice, získať povolenie od Rady vo forme vykonávacieho rozhodnutia Rady. Keďže ide o vykonávacie opatrenie týkajúce sa zosúladenia právnych predpisov v oblasti dane z obratu, zásada subsidiarity je dodržaná.Návrh je v súlade so zásadou proporcionality, čiže nepresahuje to, čo je potrebné na dosiahnutie sledovaného cieľa predchádzania daňovým podvodom, pretože sa týka len časti konkrétneho a obmedzeného hospodárskeho odvetvia, čím sa zameriava len na užší počet daňovníkov a úkonov. Návrh sa tak od zásad smernice o DPH, najmä zásady čiastkových platieb, odchyľuje len v obmedzenej miere a primeraným spôsobom.VPLYV NA ROZPOČETNávrh nemá žiadny vplyv na rozpočet EÚ.2011/0104 (NLE)NávrhVYKONÁVACIE ROZHODNUTIE RADY,ktorým sa Rumunsku povoľuje uplatňovať osobitné opatrenie odchyľujúce sa od článku 193 smernice 2006/112/ES o spoločnom systéme dane z pridanej hodnotyRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty[1], a najmä na jej článok 395 ods. 1,so zreteľom na návrh Európskej komisie,keďže:1.  Listami, ktoré Komisia zaevidovala 4. novembra 2009, 2. júla 2010, 26. júla 2010 a 20. decembra 2010, Rumunsko požiadalo o povolenie na obdobie dvoch rokov určiť za platcu dane z pridanej hodnoty (DPH) odchylne od článku 193 smernice 2006/112/ES daňovníka, ktorý je príjemcom dodávok určitých obilnín a olejnín, a uviedlo, že nebude žiadať o predĺženie tohto povolenia.2.  Komisia žiadosť predloženú Rumunskom postúpila ostatným členským štátom listom z 15. marca 2011. Listom z 22. marca 2011 Komisia oznámila Rumunsku, že má všetky informácie, ktoré považuje za potrebné na posúdenie žiadosti.3.  Rumunsko zistilo daňové podvody pri obchodovaní s určitými nespracovanými poľnohospodárskymi produktmi, obilninami alebo olejninami. Niektoré hospodárske subjekty skutočne neodvádzajú DPH do štátnej pokladnice po dodávke svojich produktov, najmä ak tieto produkty nadobudli bez zaplatenia dane na vstupe. Ich zákazníci však majú stále právo na odpočet DPH, pokiaľ dostali platnú faktúru.4.  Určenie daňovníka, ktorý je príjemcom dodaného tovaru za platcu DPH namiesto dodávateľa, by predstavovalo dočasné naliehavé opatrenie, ktorým by sa ukončil tento typ podvodu. Uplatňovanie takéhoto opatrenia počas obdobia dvoch rokov by malo poskytnúť Rumunsku čas potrebný na to, aby zaviedlo v poľnohospodárskom odvetví konečné opatrenia zlučiteľné so smernicou 2006/112/ES, ktorými by sa predchádzalo a zabraňovalo tomuto typu podvodu.5.  Aby sa predišlo presunu podvodu z fázy spracovania tovaru na potravinárske alebo priemyselné výrobky alebo na iné výrobky, Rumunsko by malo zároveň zaviesť v prípade príslušných daňovníkov vhodné opatrenia týkajúce sa daňových priznaní a daňových kontrol a informovať o nich Komisiu.6.  Aby sa toto osobitné opatrenie uplatňovalo výlučne v prípade nespracovaných poľnohospodárskych produktov a predišlo sa tomu, aby príslušní daňovníci znášali neprimeranú administratívnu záťaž alebo riziká týkajúce sa ich právnej istoty, na označovanie tovaru, ktorého sa toto osobitné opatrenie týka, by sa mala používať kombinovaná nomenklatúra ustanovená nariadením Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku[2].7.  Toto osobitné opatrenie je odôvodnené a primerané sledovaným cieľom. Je totiž obmedzené v čase a týka sa len určitého presne určeného tovaru, ktorý v danom stave nie je v zásade určený konečným spotrebiteľom a bol predmetom daňových podvodov, ktoré viedli k významným výpadkom príjmov plynúcich z DPH. Vzhľadom na objem uvedených daňových strát by sa malo dané opatrenie prijať čo možno najskôr.8.  Týmto osobitným opatrením sa nezmení výška DPH, ktorú Rumunsko vyberie v konečnej fáze spotreby, a nebude mať negatívny vplyv na vlastné zdroje Únie pochádzajúce z DPH,PRIJALA TOTO ROZHODNUTIE:Článok 1Odchylne od článku 193 smernice 2006/112/ES sa Rumunsku povoľuje, aby určilo za platcu DPH daňovníkov, ktorí sú príjemcami dodávky tovaru uvedeného v kombinovanej nomenklatúre ustanovenej nariadením (EHS) č. 2658/87:Číselný znak KN | Produkt |1001 10 00 | Tvrdá pšenica |1001 90 10 | Špalda na siatie |ex 1001 90 91 | Obyčajná pšenica a súraž na siatie |ex 1001 90 99 | Ostatná špalda a tvrdá pšenica, neurčená na siatie |1002 00 00 | Raž |1003 00 | Jačmeň |1005 | Kukurica |1201 00 | Sójové bôby, tiež drvené |1205 | Semená repky alebo semená repky olejnej, tiež drvené |1206 00 | Semená slnečnicové, tiež drvené |1212 91 | Cukrová repa |Článok 2Povolenie ustanovené v článku 1 je podmienené tým, že Rumunsko zavedie pre daňovníkov, ktorí dodávajú tovar, na ktorý sa vzťahuje toto povolenie, povinnosti v oblasti daňových priznaní a vhodné a účinné kontrolné opatrenia.Rumunsko o zavedení povinností a opatrení uvedených v prvom pododseku informuje Komisiu.Článok 3Toto opatrenie sa uplatňuje počas dvoch rokov odo dňa jeho oznámenia.Článok 4Toto rozhodnutie je určené Rumunsku.V BruseliZa Radupredseda [1] Ú. v. EÚ L 347, 11.12.2006, s. 1.[2] Ú. v. ES L 256, 7.9.1987, s. 1.